**Zápisnica zo zasadnutia**

**Obecného zastupiteľstva vo Veselom**

**zo dňa 29. 11. 2017**

Program zasadnutia:

1. Otvorenie zasadnutia Obecného zastupiteľstva
2. Schválenie programu zasadnutia
3. Určenie overovateľov zápisnice a zapisovateľa

4. Kontrola uznesení

 5. Úprava rozpočtu na rok 2017

 6. Návrhy záväzných nariadení na rok 2018

 7. Prerokovanie investičných zámerov obce Veselé

 8. Rôzne

 9. Diskusia

 10. Záver

* 1. Zasadnutie OZ otvorila V. Šipková, starostka obce. Na zasadnutí boli prítomní 7 poslanci, za oneskorený príchod sa ospravedlnil poslanec Michal Čekan. Zasadnutie bolo uznášaniaschopné.
	2. V. Šipková, starostka obce, prečítala návrh programu zasadnutia.
	3. V. Šipková predložila návrh na určenie overovateľov zápisnice poslancov Janku Kováčovú a Adrianu Duračkovú, zapisovateľku zápisnice Danielu Michalčíkovú.

4. Uznesenia z predchádzajúceho zasadnutia prečítala hlavná kontrolórka obce p. Mária Horinová.

5. Návrh úpravy rozpočtu obce na rok 2017 predložila pracovníčka Obecného úradu Veselé p. Daniela Michalčíková. Tvorí súčasť zápisnice.

6. Starostka obce predložila na prejednanie návrhy VZN obce Veselé na rok 2018. Návrhy boli zverejnené v zmysle platných predpisov na obecnej tabuli obce i na webovej stránke obce.

Všeobecne záväzné nariadenie obce Veselé

 o poplatku za komunálne odpady a drobné stavebné odpady

 o dani za psa

 o dani za užívanie verejného priestranstva

 o určení výšky dotácie na prevádzku a mzdy na dieťa materskej školy a žiaka školských zariadení so sídlom na území obce Veselé

 o dani z nehnuteľností.

7. Starostka obce informovala poslancov o potrebe dokončenia opráv na budove zdravotného strediska a to výmena vchodových dverí v počte 3 ks, upozornila poslancov na kritický stav balkónov budovy, vstupnej haly a sociálnych zariadení, vstupu do ordinácie zubnej lekárky. Chodník popri ceste oproti cintorína Veselé vyúsťuje do križovatky, porušené sú dopravné a cestné predpisy. V obci je potrebné umiestniť obecný informačný systém - orientačné tabule.

8. Na zasadnutí zastupiteľstva sa zúčastnili obyvatelia bytového domu s. č. 468. Žiadajú od obce vybudovanie parkovacích miest pri bytovke. Vlastníci bytov navrhli vybudovať si parkovisko na vlastné náklady zatrávňovačmi. Nakoľko je pozemok vo vlastníctve obce, pod ktorým sú uložené inžinierske siete, nie je možné obci pozemok pod parkovisko odpredať, iba prenajať. Návrh zo strany vlastníkov bolo nájomné 1,00 € za byt /mesiac.

Starostka obce informovala prítomných o výrobe dopravných značiek podľa pasportu dopravného značenia vypracovaného pre obec. Finančné prostriedky potrebné na výrobu sú zahrnuté do výdavkov rozpočtu na rok 2018.

Hlavná kontrolórka obce predložila poslancom žiadanú správu o výške nákladov na budovu MŠ za posledných 10 rokov.

**Uznesenia Obecného zastupiteľstva vo Veselom zo dňa**

 **29. 11. 2017**

 **Uznesenie Obecného zastupiteľstva vo Veselom č. 41/2017**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 29. 11. 2017.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 42/2017**

Obecné zastupiteľstvo vo Veselom

určuje

overovateľov zápisnice poslancov Janku Kováčovú a Adrianu Duračkovú, zapisovateľku zápisnice Danielu Michalčíkovú.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 43/2017**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 28. 10. 2017.

Prítomných 6 poslancov

Schválili 6 poslanci

**Uznesenie Obecného zastupiteľstva vo Veselom č. 44/2017**

Obecné zastupiteľstvo vo Veselom

schvaľuje

úpravu rozpočtu obce Veselé na rok 2017 podľa predloženého návrhu.

Prítomných 7 poslancov

Schválili 6 poslanci

Neschválila poslankyňa Janka Kováčová

Vo Veselom 29. 11. 2017

Viera Šipková

Starostka obce

Zápisnicu zapísala Daniela Michalčíková

Overovatelia zápisnice

Janka Kováčová ...........................................

 Adriana Duračková ............................................